[{"text_idx": "#000003", "text": "Am fwy o wybodaeth cysylltwch: Kelcie Stacey, [email protected] neu 07983 468552."}, {"text_idx": "#000004", "text": "Gweithio gyda lleoliadau unigol ar gaisGweithio ochr yn ochr ag ymarferwyr ar gyd-adeiladu'r Cwricwlwm ar gyfer lleoliadau meithrin a ariennir nas cynhelir ac asesiadauCyflwyno digwyddiadau a gweithdai priodolCreu adnoddau e.e. ein nodwedd Dysgu Sylfaen: Pwynt Siarad ym mhob rhifyn o smalltalkRhannu ymarfer da a datblygu sgiliau drwy e-bost, ar-lein neu bob chwarter yn gylchgrawn Smalltalk"}, {"text_idx": "#000005", "text": "Mae'r cwricwlwm lleoliadau meithrin a ariennir nas cynhelir wedi'i gynllunio ar gyfer y sector gan y sector ac mae'n ceisio rhoi ymdeimlad o berthyn a balchder i blant wrth ddathlu diwylliant amrywiol Cymru."}, {"text_idx": "#000006", "text": "Fel y gwyddom, mae darpariaeth addysg gynnar o ansawdd uchel yn hanfodol i ddatblygiad plant ac mae'r cwricwlwm yn anelu at ddarparu sylfeini cadarn i gefnogi profiadau cadarnhaol plant ar gyfer dysgu gydol oes. Mae'n mynd i'r afael a\u0302 'sut' a 'pham' o ddylunio cwricwlwm i gefnogi plant i ddatblygu fel:"}, {"text_idx": "#000007", "text": "Dysgwyr uchelgeisiol, galluogCyfranwyr mentrus, creadigolDinasyddion egwyddorol, gwybodusUnigolion iach, hyderus"}, {"text_idx": "#000008", "text": "Mae datblygiad cyfannol plant ar flaen y gad yn ymarfer addysgeg y cwricwlwm ac mae'n cysylltu'n agos ag egwyddorion datblygiad plant, yn ogystal a\u0302 phedwar diben y cwricwlwm a datganiad o'r hyn sy'n bwysig i'r chwe maes dysgu a phrofiad."}, {"text_idx": "#000009", "text": "Dylid defnyddio'r cwricwlwm i gefnogi cynllunio i sicrhau'r defnydd gorau o amgylchedd ac adnoddau eich lleoliad wrth ddefnyddio cymorth gan bartneriaid perthnasol i ddatblygu amgylcheddau dysgu priodol a sicrhau ein bod yn darparu cwricwlwm sy'n briodol i'w ddatblygu drwy ddealltwriaeth o: Oedolion sy\u2019n galluogi , profiadau sy\u2019n ennyn diddordeb, amgylcheddau effeithiol ac addysgeg wrth bwysleisio chwarae fel hawl sylfaenol i bob plentyn."}, {"text_idx": "#000010", "text": "Mae'r cwricwlwm hwn yn sicrhau bod elfennau gorfodol Cwricwlwm i Gymru wedi'u hymgorffori o fewn fframwaith addysgeg briodol sy'n canolbwyntio ar anghenion y plentyn sy'n datblygu trwy bum llwybr datblygu:"}, {"text_idx": "#000011", "text": "Mae arsylwi yn chwarae rhan annatod yn eich ymarfer a dylai fod yn gatalydd ar gyfer cynllunio. Gellir cynnal asesiadau trwy ddadansoddi arsylwadau manwl. Mae asesu yn chwarae rhan sylfaenol wrth alluogi pob plentyn unigol i wneud cynnydd ar gyflymder priodol wrth sicrhau eu bod yn cael eu herio a'u cefnogi ar hyd y ffordd."}, {"text_idx": "#000012", "text": "Trefniadau asesu ar gyfer lleoliadau meithrin a ariennir nas cynhelir"}, {"text_idx": "#000013", "text": "Mae\u2019r trefniadau asesu hyn wedi cael eu cyd-greu a\u0302 phartneriaid allweddol i gefnogi ymarferwyr mewn lleoliadau meithrin a ariennir nas cynhelir sydd wedi mabwysiadu\u2019r cwricwlwm ar gyfer lleoliadau meithrin a ariennir nas cynhelir."}, {"text_idx": "#000014", "text": "Mae\u2019r trefniadau\u2019n ystyried anghenion pob dysgwr ac yn cydnabod y bydd eu hunaniaeth, iaith, gallu, cefndir a phrofiad dysgu blaenorol, ynghyd a\u0302\u2019r cymorth sydd ei angen arnyn nhw, yn amrywio yn o\u0302l eu hamgylchiadau penodol."}, {"text_idx": "#000015", "text": "Bydd y trefniadau hyn yn cefnogi lleoliadau i:"}, {"text_idx": "#000016", "text": "ddeall cynnydd mewn dysgu plantcymhwyso\u2019r egwyddorion cynnydd yn ymarferoldatblygu dealltwriaeth gyffredin o gynnydd ar draws y lleoliaddefnyddio arsylwadau i lywio\u2019r ddarpariaeth sy\u2019n cefnogi plant i wneud cynnyddgwybod am drefniadau asesiadau cychwynnol a pharhaus a\u2019u gweithredu"}, {"text_idx": "#000017", "text": "Yn seiliedig ar bedwar diben Cwricwlwm i Gymru.Yn cwmpasu'r chwe maes dysgu a phrofiadYn cwmpasu'r 27 datganiad o'r hyn sy'n bwysigCynnwys elfennau'r cwricwlwm gorfodolYn cwmpasu'r sgiliau trawsgwricwlaidd gorfodolAdlewyrchu egwyddorion cynnydd"}, {"text_idx": "#000019", "text": "O enedigaeth, mae plant yn ail adrodd eu gweithredoedd a\u2019u hymddygiad (sgema). Er enghraifft, mae gafael, codi, sugno, rhoi yn y geg, chwifio a dyrnu i gyd yn sgema\u0302u cynnar."}, {"text_idx": "#000020", "text": "Mae gan blant ysfa naturiol i wneud yr un pethau drosodd a throsodd, taflu pethau, cuddio pethau dros y ty\u0302 mewn bagiau neu wagio\u2019r holl deganau o\u2019r bocs. Yr ymddygiad ail adroddus hwn sy\u2019n helpu plant i ddatblygu a dyfnhau eu dealltwriaeth o gydsyniadau."}, {"text_idx": "#000021", "text": "Pam eu bod yn bwysig?"}, {"text_idx": "#000022", "text": "Mae sgema\u0302u\u2019n cysylltu\u2019n uniongyrchol a\u0302 sut y mae\u2019r ymennydd ifanc yn datblygu ac yn tyfu. Wrth i blant ail adrodd eu gweithredoedd maen nhw\u2019n gwneud cysylltiadau pwysig yn eu hymennydd, sy\u2019n eu helpu i addasu neu i newid eu ffyrdd. Mae hynny\u2019n elfen hanfodol bwysig yn natblygiad a dysgu plant ifanc."}, {"text_idx": "#000023", "text": "Mae Rhieni, Ymarferwyr a Gofalwyr"}, {"text_idx": "#000024", "text": "Mae Rhieni, Ymarferwyr, a gofalwyr yn gallu cefnogi plant trwy ddeall sgema\u0302u a thrwy annog plant i chwarae a dysgu mewn ffordd sy\u2019n cysylltu a\u0302 diddordebau sgematig y plentyn."}, {"text_idx": "#000025", "text": "Mae gwybod am sgema\u0302u\u2019n gallu eich helpu i ddisgrifio\u2019n fanylach y ffyrdd y mae plentyn yn mynd ati i ddysgu. Gallwch ddefnyddio\u2019r wybodaeth honno i\u2019ch helpu i ddeall ymddygiad plentyn."}, {"text_idx": "#000026", "text": "Gadewch i ni fynd i weld sgema..."}, {"text_idx": "#000027", "text": "Os hoffech chi ddysgu mwy am sut y gallwch chi adnabod sgema plentyn a beth yw enw'r sgema\u0302u amrywiol. Gall aelodau Blynyddoedd Cynnar Cymru lawrlwytho copi AM DDIM."}, {"text_idx": "#000028", "text": "Yn syml, mewngofnodwch i'ch cyfrif aelodau trwy: Mae aelodaeth Blynyddoedd Cynnar Cymru AM DDIM ar hyn o bryd! Edrychwch ar ein tudalen aelodaeth am restr lawn o fuddion aelodaeth."}, {"text_idx": "#000029", "text": "Mae Estyn yn arolygu ansawdd a safonau mewn darparwyr addysg a hyfforddiant yng Nghymru gan ddefnyddio'r Fframwaith Arolygu Cyffredin. Mae yna un fframwaith ar gyfer pob ysgol, coleg arbenigol annibynnol, unedau cyfeirio disgyblion a darparwyr dysgu seiliedig ar waith a fframwaith arall ar gyfer pob sector arall (meithrinfeydd nas cynhelir, addysg bellach, addysg gychwynnol athrawon a hyfforddiant, gwasanaethau addysg llywodraeth leol a Chymraeg i oedolion)."}, {"text_idx": "#000031", "text": "Mae'n gyfnod cyffrous iawn yn hanes addysg yng Nghymru. Hoffech chi wybod mwy am gefndir a chyd-destun y diwygiad? Ydych chi'n awyddus i arfogi eich hun a\u0302'r wybodaeth a'r ddealltwriaeth gyfredol o egwyddorion sylfaenol y cwricwlwm newydd? Ydych chi am fod ar flaen y gad o ran darparu addysg ar yr adeg esblygu hon?"}, {"text_idx": "#000032", "text": "Wedi'i ddatblygu gan Gwlwm, mae'r adnodd hyfforddi hwn yn cynnig cyflwyniad clir ac ysgafn i fethodoleg a datblygiad Cwricwlwm i Gymru 2022."}, {"text_idx": "#000033", "text": "Mewngofnodwch i'ch cyfrif ac ewch i'n tudalen siop i gael mynediad. Ddim yn aelod? Mae aelodaeth Blynyddoedd Cynnar Cymru yn RHAD AC AM DDIM ar hyn o bryd! Edrychwch ar ein tudalen aelodaeth am restr lawn o fuddion aelodaeth."}, {"text_idx": "#000034", "text": "Defnyddiwch y ffurflen isod i anfon eich ymholiadau a'ch adborth atom ni. *Mae angen gwybodaeth"}, {"text_idx": "#000035", "text": "Ble bynnag yr ydych, mae Blynyddoedd Cynnar Cymru\u2019n ceisio bod a\u0302 swyddfa yn agos atoch chi. Os ydych chi angen ein cefnogaeth, rhowch alwad i ni a gallwn drafod eich ymholiad neu drefnu i un o\u2019n staff cefnogi gyfarfod a\u0302 chi."}]